Η πανδημία του Κορονοϊού COVID-19 και οι επιπτώσεις της στον τρόπο νοηματοδότησης των εκπαιδευτικών συντελεστών σε σχέση με την εκπαίδευση και τις εκπαιδευτικές πρακτικές στην Πρωτοβάθμια.
Creators: name: Ιωαννίδη, Δήμητρα
Publisher: name: Πανεπιστήμιο Πελοποννήσου
Year: 2022
Subjects: subject: COVID-19 (Ασθένεια) -- Ελλάδα
subject: Εκπαίδευση εξ' αποστάσεως -- Ελλάδα
subject: Εκπαιδευτική αλλαγή -- Ελλάδα
subject: Εκπαιδευτική αξιολόγηση -- Ελλάδα
subject: Εκπαίδευση, Πρωτοβάθμια -- Ελλάδα
subject: Κορονοϊός (covid -19)
subject: Αξιολόγηση
subject: Εκπαιδευτικό πεδίο
subject: Εξ αποστάσεως εκπαίδευση
subject: Εκπαιδευτικές πρακτικές
subject: Coronavirus (covid - 19)
subject: Evaluation
subject: Educational field
subject: Distance education
subject: Educational practices

description: Αριθμός Εισαγωγής: 013475 cd
description: Η παρούσα διπλωματική εργασία επιχειρεί τη διερεύνηση των επιπτώσεων στον τρόπο νοηματοδότησης των εκπαιδευτικών συντελεστών, σε σχέση με την εκπαίδευση και τις εκπαιδευτικές πρακτικές στα δημόσια σχολεία της πρωτοβάθμιας εκπαίδευσης, από την επέλαση της πανδημίας του Κορονοϊού - COVID-19. Συγκεκριμένα, θα εστιάσουμε στο καίριο ζήτημα της αξιολόγησης, υπό συνθήκες εξ αποστάσεως εκπαίδευσης, καθώς οι αλλαγές που επήλθαν στον τομέα της εκπαίδευσης, και στις εκπαιδευτικές πρακτικές, ήταν ραγδαίες από τη στιγμή που όλο το σύστημα, σε μικρό χρονικό διάστημα, κλήθηκε να λειτουργήσει βασισμένο στην εξ αποστάσεως εκπαίδευση. Το γεγονός αυτό ενέγειρε το ζήτημα, στην αρχή τουλάχιστον, μιας επιτυχούς λειτουργίας, όταν αυτή έλαβε χώρα σε σύντομο χρονικό πλαίσιο. Στη συνέχεια όμως, και με την ανάδειξη πολλαπλών προβλημάτων, το αυτό ζήτημα ετέθη με νέους όρους, δίνοντας έμφαση σε μια διάχυτη αντίληψη που επικρατούσε κατά τον πρώτο εγκλεισμό ήτοι, αν οι νέες αυτές πρακτικές της εξ αποστάσεως εκπαίδευσης καθιερωθούν και αν επιφέρουν αλλαγές στον τρόπο λειτουργίας του σχολείου στο πλαίσιο του παγκοσμιοποιημένου εκπαιδευτικού συστήματος. Και τούτο γιατί, η πολυπλοκότητα και η μοναδικότητα του παιδαγωγικού έργου είναι αδύνατον να επιτευχθεί χωρίς τη φυσική επαφή των εκπαιδευτικών με τους μαθητές. Στη διάρκεια του δεύτερου κύματος μάλιστα, που συνέπεσε με τη νέα σχολική χρονιά, δημιουργήθηκε ο προβληματισμός σχετικά με την αξιολόγηση των μαθητών. Μην έχοντας προετοιμαστεί και εξοικειωθεί μαθητές και εκπαιδευτικοί με τα τεχνολογικά μέσα και τη διαδικτυακή εξέταση, σε συνδυασμό με τη ρευστότητα που επικρατούσε για το άνοιγμα της δια ζώσης παρακολούθησης, δημιουργήθηκαν πολλές ενστάσεις και διχογνωμίες όταν κλήθηκαν να αξιολογήσουν τους μαθητές. Μαθητές χωρίς τεχνολογικό εξοπλισμό, προβλήματα σύνδεσης, δυνατότητα αντιγραφής και επιβαρυμένη ψυχολογική κατάσταση είναι μόνο μερικά από τα ακανθώδη δεδομένα. Ξεκινώντας στο θεωρητικό πλαίσιο με τη νοηματοδότηση προηγούμενων πανδημιών, τα στερεότυπα που επισείονται και τους φόβους που αναζωπυρώνει κάθε τέτοιου είδους γεγονός, θα επικεντρωθούμε στις επιδράσεις του στο εκπαιδευτικό πεδίο. Εν συνεχεία, θα προσεγγίσουμε την εξ αποστάσεως εκπαίδευση, ορίζοντας τα γενικά χαρακτηριστικά, τα είδη της αλλά και τα πλεονεκτήματα και μειονεκτήματα που τη συνοδεύουν. Ως τελευταίο θεωρητικό μέρος θα παρατεθούν στοιχεία σχετικά με την αξιολόγηση βασισμένα κυρίως στα τελευταία πορίσματα. Στο εμπειρικό μέρος της παρούσας εργασίας διερευνήθηκαν μια σειρά από ερωτήματα που ανιχνεύουν τις αντιλήψεις των εκπαιδευτικών σχετικά με : Α) τις αλλαγές που συντελέστηκαν στην επαφή με τους μαθητές, β) τις προσαρμογές που έγιναν αναφορικά με τη διδακτική διαδικασία και γ) τις απόψεις των εκπαιδευτικών σχετικά με την αξιολόγηση. Τα ερευνητικά δεδομένα εξήχθησαν από την ανάλυση δέκα (10) συνεντεύξεων εκπαιδευτικών δημόσιων σχολικών μονάδων της Πρωτοβάθμιας εκπαίδευσης του νομού Αττικής, που διενεργήθηκαν για το σκοπό αυτό. Ο κύκλος της πανδημίας δεν έχει ολοκληρωθεί. Εν μέσω δεύτερου κύματος, τα αποτελέσματα της έρευνας επιτρέπουν παρατηρήσεις και προτάσεις για τη βελτίωση της διδακτικής διαδικασίας, ενώ αναδεικνύουν την ανάγκη διεξαγωγής σχετικών ερευνών για μια αντιπροσωπευτικότερη διερεύνηση του θέματος και φυσικά την κινητοποίηση των αντίστοιχων ιθύνοντων και οργανισμών για ενίσχυση του εκπαιδευτικού θεσμού. Λέξεις κλειδιά: Κορονοϊός (covid - 19), αξιολόγηση, εκπαιδευτικό πεδίο, εξ αποστάσεως εκπαίδευση, εκπαιδευτικές πρακτικές